b'\n_START_ARTICLE_\nKrvni bojni strup\n_START_PARAGRAPH_\nKrvni ali splo\xc5\xa1ni bojni strupi prepre\xc4\x8dujejo prenos kisika skozi kri, saj prepre\xc4\x8dujejo proces oksidacije v celicah. Od ostalih strupov se razlikujejo po mehanizmu delovanja. Pri kontaktu s tkivi ne povzro\xc4\x8dajo sprememb in ne po\xc5\xa1kodujejo tkivnih struktur. Ne delujejo lokalno in za njihovo delovanje ni potrebna resorpcija. V organizem v glavnem vstopajo preko dihalnih organov, redkeje pa preko ko\xc5\xbee ali prebavnih organov. Na organizem delujejo preko krvi in s tem povzro\xc4\x8dajo splo\xc5\xa1no zastrupitev telesa. Po kemi\xc4\x8dni sestavi se krvni strupi zelo razlikujejo, prav tako pa tudi po fizi\xc4\x8dnih lastnostih in samem delovanju. Simptomi zastrupitve s krvnimi bojnimi strupi so hitrej\xc5\xa1e in globlje dihanje, vrtoglavost, zbeganost, ob\xc4\x8dutek slabosti, bruhanje, glavobol...'